CELEX: 62018CN0642
Language: fi
Date: 2018-10-12 00:00:00
Title: Asia C-642/18: Kanne 12.10.2018 – Euroopan komissio v. Espanjan kuningaskunta

10.12.2018   
            
            
               FI
            
            
               Euroopan unionin virallinen lehti
            
            
               C 445/12
            
         
      Kanne 12.10.2018 – Euroopan komissio v. Espanjan kuningaskunta
      (Asia C-642/18)
      (2018/C 445/15)
      Oikeudenkäyntikieli: espanja
      
         Asianosaiset
      
      
         Kantaja: Euroopan komissio (asiamiehet: S. Pardo Quintillán, E. Sanfrutos Cano ja F. Thiran)
      
         Vastaaja: Espanjan kuningaskunta
      
         Vaatimukset
      
      
                  —
               
               
                  On todettava Euroopan unionin toiminnasta tehdyn sopimuksen 258 artiklan ensimmäisen kohdan mukaisesti,
                  
                              —
                           
                           
                              että Espanjan kuningaskunta ei ole noudattanut jätteistä ja tiettyjen direktiivien kumoamisesta 19.11.2008 annetun Euroopan parlamentin ja neuvoston direktiivin 2008/98/EY (1) 28 artiklan 1 kohdan ja 30 artiklan 1 kohdan mukaisia velvoitteitaan, koska se ei ole hyväksynyt mainitun direktiivin vaatimusten mukaisia jätehuoltosuunnitelmia tai koska se ei ole tarkistanut tällaisia suunnitelmia kyseisessä direktiivissä säädetyn mukaisesti Aragonian, Baleaarien, Kanariansaarten ja Madridin itsehallintoalueiden sekä Ceutan autonomisen kaupungin osalta ja
                           
                        
                              —
                           
                           
                              että Espanjan kuningaskunta ei ole noudattanut direktiivin 2008/98/EY 33 artiklan 1 kohdan mukaisia velvoitteitaan, koska se ei ole ilmoittanut virallisesti komissiolle jätehuoltosuunnitelmien hyväksymisestä tai tarkistamisesta Aragonian, Baleaarien, Kanariansaarten ja Madridin itsehallintoalueiden sekä Ceutan autonomisen kaupungin osalta
                           
                        
            
                  —
               
               
                  Espanjan kuningaskunta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Komissio katsoo, että Espanjan kuningaskunta ei ole noudattanut mainittujen direktiivin 2008/98/EY säännösten mukaisia velvoitteitaan, koska se ei toteuttanut vaadittuja toimenpiteitä 14.9.2017 mennessä, jonka komissio oli asettanut määräajaksi 14.7.2017 antamassaan perustellussa lausunnossa.
      
         (1)  EUVL 2008, L 312, s. 3